Distrikto Chemnitzer Land

La distrikto Chemnitzer Land (germane: Landkreis) estis parto de la Respubliko Saksio, kiu estas federacia lando de Germanio. La distrikto ekzistis ĝis la 31-a de julio 2008. La 1-an de aŭgusto 2008 ĝi kun la iama distrikto Zwickauer Land kaj la antaŭa eksterdistrikta urbo Zwickau kunfandiĝis al nova distrikto Zwickau. La distrikto apartenis al la administra distriktaro Chemnitz, kaj ĝis la 1-a de marto 2012 ankaŭ la nova distrikto Zwickau apartenis al ĝi - ekde tiu dato en Saksio ne plu ekzistas la antaŭaj tri distriktaroj Chemnitz,  Dresden kaj Leipzig.

La urbo Glauchau estis la administra centro de la distrikto. Sur ties areo de 335,50 km² loĝis 136 235 homoj; do meznombre 406 sur unu kvadrata kilometro. En tuta Saksio la koncerna nombro estas 238, en Germanio 231. En la sekva skema mapo la Distrikto Chemnitzer Land estas signita per 4.
240px|maldekstra
Najbaraj distriktoj ĝis julio 2008 estis nordoriente Mittweida, sudoriente Stollberg, sudokcidente Zwickauer Land, norde la  turingiaj distrikto Altenburger Land kaj en la oriento la eksterdistrikta urbo (germane: kreisfreie Stadt) Chemnitz.


C
C